### 14.    Orientering om status vedrørende udarbejdelse af cykelstiplan og prioritering af fem konkrete cykelstiprojekter

**Åbent**

Sagsnr.: 326-2015-32189       J.nr.: 05.00.05           Dokumentnr.:
326-2016-225964

**Sagstype**

Orientering.

**Resume og sagens baggrund**

I budgetaftalen for 2015-2018 er det aftalt, at der skal
udarbejdes en plan for udbygning af cykelstinettet i Kalundborg Kommune. I
første omgang er der udarbejdet en bruttoliste på baggrund af
borgerhenvendelser og forslag fremkommet på en afholdt workshop med interessenter
på området. Listen skal danne grundlag for udvælgelse af fem projekter, der
skal arbejdes videre med.

**Indstillinger**

Chefen for Vej, Ejendom og Affald indstiller, at
orienteringen om status for cykelstiplanen, herunder den udarbejdede bruttoliste,
tages til efterretning.

**Behandling**

Teknik- og Miljøudvalget.

**Sagsfremstilling**

I forbindelse med budgetaftalen for 2015-2018 blev det
aftalt, at der skal udarbejdes en plan for udbygning af cykelstinettet i
Kalundborg Kommune.

Sammen med cykelstiplanen vil der blive udarbejdet et oplæg
til formulering af en cykelpolitik for Kalundborg Kommune. Cykelpolitikken vil
skulle beskrive kommunens intentioner i forhold til at fremme cyklismen i
kommunen.

I første omgang er der udarbejdet en bruttoliste over
forslag til strækninger med cykelstier (se Bilag 3). På baggrund af
bruttolisten skal der prioriteres fem projekter med henblik på yderligere
beskrivelse og/eller projektering på et niveau, så de er egnede som
ansøgningsmateriale i forbindelse med eventuelle centrale cykelstipuljer.

Bruttolisten bygger på borgerhenvendelser. Herudover har der
i forbindelse med udarbejdelsen af bruttolisten været afholdt en workshop med
indbudte interessenter. Der skal nu arbejdes videre med kvalificering af
materialet og forslag til prioritering af projekter. Det skal bemærkes, at den
fremlagte bruttoliste på nuværende tidspunkt foreligger i uprioriteret form.

Mikael Laursen, cykelpolitik og oplæg til prioritering af fem
konkrete projekter vil blive fremlagt til politisk behandling i efteråret 2016.

Der er vedlagt foreløbige kortbilag (Bilag 1 og 2) der viser
nogle overordnede sammenhænge og principper i stinettet. Kortmaterialet skal
yderligere kvalificeres.

Det skal bemærkes, at der ikke i øjeblikket er udmeldt
centrale cykelstipuljer.

**Økonomiske konsekvenser**

Kommunalbestyrelsen vedtog den 26. august 2015 at give en
anlægsbevilling på i alt 500.000 kr. til udarbejdelse af en plan for udbygning
af cykelstinettet og beskrivelse af fem prioriterede stiprojekter.
Anlægsbevillingen er overført til budget 2016.

**Bilag**

|  |  |
| --- | --- |
| [adresse] | 326-2016-259834 |
| [adresse] - Bilag 1 | 326-2016-259835 |
| [adresse] - Bilag 2 | 326-2016-259836 |
| [adresse] - Bilag 3 | 326-2016-259838 |